b'\n_START_ARTICLE_\nDarko Tu\xc5\xa1evljakovi\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1978. u Zenici. Poha\xc4\x91ao je vrti\xc4\x87 u Makarskoj, pa u Zadru, gdje je krenuo i u osnovnu \xc5\xa1kolu, dok je gimnaziju poha\xc4\x91ao u Pan\xc4\x8devu. Studirao je engleski jezik i knji\xc5\xbeevnost u Kragujevcu. Sada \xc5\xbeivi i radi u Beogradu._NEWLINE_Prvu je pri\xc4\x8du objavio 2002. godine u zbirci Bun(t)ovna p(r)oza, projektu pod pokroviteljstvom UNESCO-a, u kojoj su sudjelovali mladi pisci iz Srbije, Hrvatske i Bosne i Hercegovine. Pri\xc4\x8da je prevedena na engleski, njema\xc4\x8dki i bugarski._NEWLINE_Od tada je objavio preko 20 minijatura, pri\xc4\x8da, novela i pjesama u raznim tiskanim i elektronskim \xc4\x8dasopisima i antologijama. Uz pisanje se bavi i prevo\xc4\x91enjem te sviranjem raznih instrumenata. Kao prevoditelj radio je na prijevodu tri nebeletristi\xc4\x8dne knjige, a samostalno je preveo dva romana; Vitez Genea Wolfea i Kad \xc5\xbeivot zasija Serdara Oskana.\n_START_SECTION_\nNagrade i priznanja\n_START_PARAGRAPH_\nGodine 2004. dobio je nagradu dru\xc5\xa1tva ljubitelja znanstvene fantastike \xe2\x80\x9cLazar Komar\xc4\x8di\xc4\x87\xe2\x80\x9d za najbolju novelu.\n_START_SECTION_\nBibliografija\n_START_PARAGRAPH_\nGodine 2010. objavio je prvi roman, Senka na\xc5\xa1e \xc5\xbeelje, u izdanju \xc4\x8carobne knjige.'